《水帘台》
明代·释通岸

寒瀑挂幽岩，霏霏自千尺。恍讶水晶帘，清映太古石。

有美临高台，瞻云终日夕。俯视尘寰中，劳生何役役。

作者简介：通岸（一五六六—一六四七），字觉道，一字智海。憨山大师书记。后居诃林。工诗，曾与陈子壮、陈子升、黎遂球、区怀瑞、区怀年、黎邦瑊、黄圣年、徐棻、欧必元、欧主遇、黄季恒结南园诗社，称南园十二子。著有《栖云庵集》。事见清温汝能《粤东诗海》卷九八。